Fl-Ingilterra, irriżenjat is-Segretarju għall-Kultura Maria Miller wara li daħlet fl-inkwiet minħabba allegazzjonijiet li ħallset għal dar għall-ġenituri minn flus pubbliċi. F’ittra li kitbet lill-Prim Ministru, Miller qalet li l-kontroversja mhix tħalliha tikkonċentra fuq “ix-xogħol vitali li qed jagġħmel il-gvern”. David Cameron qalilha li jittama li terġa’ lura fil-kabinett ma ddumx. Miller ma kinitx instabet ħatja tal-allegazzjonijiet iżda l-Kumitat Parlamentari għall-iStandards ordnalha tħallas lura £5,800 mill-flus li ħadet biex tħallset lura għal dak li nefqet. Il-Kummissarju Parlamentari għall-Etika, li huwa indipendenti, kien irrikmanda li tħallas lura £45,000. Il-kumitat ikkritikha wkoll għall-attitudni li wriet waqt l-investigazzjoni – attitudni li tqieset li kisret il-kodiċi tal-etika tal-parlamentari. Hija għamlet apoloġija formali fil-House of Commons, iżda saritilha kritika għall-qosor tad-diskors. Il-kelliem uffiċjal tal-Downing Street qal li Cameron u Miller iddiskutew il-futur tagħha il-bieraħ fil-għaxija u r-riżenja tagħhom.